**JUDEȚUL MUREȘ** (nu produce efecte juridice)\*

**MUNICIPIUL TÂRGU MUREȘ**

**Administrația Domeniului Public PRIMAR,**

**Nr. 3413/324/15.01.2021 Soós Zoltan**

**REFERAT DE APROBARE**

**privind aprobarea prelungirii contractului de comodat nr. 966208/27.02.2017 aprobat prin H.C.L.M. nr. 40/2017 privind transmiterea în folosința gratuită a Agenției Naționale Antidrog prin Centrul Regional de Prevenire, Evaluare și Consiliere Antidrog Tîrgu Mureș a patru spații în suprafață totală de 50 mp din imobilul situat pe strada Kos Karoly 1B, aflat în proprietatea Municipiului Tîrgu Mureș, pentru desfășurarea activității**

Prin adresa înregistrată la S.P.A.D.P. sub nr. 64047/7742 din data de 29.11.2016, Şeful Centrului Regional de Prevenire, Evaluare şi Consiliere Antidrog Târgu Mureş solicita repartizarea unor spaţii cu destinaţia de birou deoarece în momentul respectiv C.R.P.E.C.A. nu mai beneficia de un sediu unde să îşi desfăşoare activitatea.

Agenţia Naţională Antidrog a fost constituită în anul 2003, prin instituţionalizarea cadrului de lucru al Comisiei Interministeriale Antidrog pentru a crea o structură guvernamentală modernă, conformă cu cerinţele Uniunii Europene. Agenţia funcţionează la nivel de direcţie cu personalitate juridică, în baza Hotărârii de Guvern nr. 461 din 11.05.2011 şi a Ordinului nr. 52 din 27.02.2012 pentru aprobarea Regulamentului de organizare şi funcţionare al Agenţiei Antidrog. În cadrul acestei Agenţii funcţionează structuri regionale, fără personalitate juridică, care au în structură unul sau mai multe centre regionale de prevenire şi asistenţă, a căror organizare se stabileşte prin regulamentul de funcţionare şi organizare al Agenţiei.

Prin hotărârea nr. 40 din 26 ianuarie 2017, consiliul local al Municipiului Târgu Mureș a aprobat darea în folosință gratuită pe o perioadă de un an a patru spaţii cu destinaţia de birou către C.R.P.E.C.A. Târgu Mureș, pentru desfășurarea activităților specifice acestei instituții. Aceste spații au o suprafață totală de 50 mp și sunt aflate în incinta clădirii sediului Serviciului Public Administraţia Domeniului public, pe str. Kós Károly nr. 1B. Ulterior, în temeiul H.C.L.M. nr. 40/2017, s-a încheiat contractul de comodat nr. 966208/27.02.2017, care prevedea în cadrul art. 6 posibilitatea de prelungire a acestuia prin act adițional, la solicitarea prealabilă a comodatarului cu 30 de zile înainte de expirarea contractului.

Facem mențiunea că, înainte de expirarea contractului inițial, S.P.A.D.P. a solicitat un punct de vedere de la Secretarul Municipiului Târgu Mureș despre necesitatea sau nu a aprobării unui nou proiect de hotărâre pentru prelungirea contractului prin nota internă nr. 701/52/08.01.2018, la care s-a răspuns prin nota internă nr. 701/51/15.01.2018. Secretarul a apreciat că nu este necesară promovarea unui nou p.h.c.l., invocând cap. III, coroborat cu cap. VII art. 30, lit. b) din contract. Pe cale de consecință, de la data adoptării, contractul s-a prelungit succesiv de trei ori, de fiecare dată pentru o perioadă determinată de un an, fără a promova o hotărâre de consiliu local în acest sens.

Ultima prelungire a contractului de comodat nr. 866208/27.02.2017 a fost solicitată de către Centrul Regional de Prevenire, Evaluare și Consiliere Antidrog Târgu Mureș prin adresa nr. 78055/8831/31.12.2020.

Având în vedere faptul că de la data de 26.10.2020 s-a constituit un nou consiliu local, Municipiul Târgu Mureș având în momentul de față o nouă administrație sub un nou primar, considerăm necesară aprobarea unei hotărâri de consiliu local pentru prelungirea acestui contract.

Dreptul de folosință cu titlu gratuit, reglementat de art. 866, 874 și 875 din Codul Civil, este un drept real corespunzător dreptului de proprietate publică astfel cum dispune art. 136, alin. (4) din Constituție.

Posibilitatea acordării unui drept de folosință gratuită este prevăzută de Codul Administrativ în cadrul art. 297, alin. (1), lit. d), fiind aprofundată în detaliu în cadrul art. 349-352 al aceluiași act normativ. Cât privește procedura efectivă de acordare a acestui drept, amintim art. 108, lit. d) coroborat cu art. 129, alin. (2) lit. c) și alin. (6), lit. a) și b) din O.U.G. nr. 57/2019 privind Codul Administrativ, texte care conferă atributul consiliilor locale de a hotărî ca bunurile ce aparțin domeniului public sau privat local să fie date în folosință gratuită.

Având în vedere cele expuse, supunem aprobării Consiliului Local al Municipiului Târgu Mureș proiectul de hotărâre alăturat.

**Aviz favorabil al**

**Administrației Domeniului Public**

**Ing. Florian Moldovan**

**Șef Birou Juridic A.D.P.,**

**C.j. Mihai Mureșan**

*Întocmit,*

*C.j. Tudor Făgărășan*

**\**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ***

**R O M Â N I A**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Proiect**

(nu produce efecte juridice)\*

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2021**

**privind aprobarea prelungirii contractului de comodat nr. 966208/27.02.2017 aprobat prin H.C.L.M. nr. 40/2017 privind transmiterea în folosința gratuită a Agenției Naționale Antidrog prin Centrul Regional de Prevenire, Evaluare și Consiliere Antidrog Tîrgu Mureș a patru spații în suprafață totală de 50 mp din imobilul situat pe strada Kos Karoly 1B, aflat în proprietatea Municipiului Tîrgu Mureș, pentru desfășurarea activității**

***Consiliul Local Municipal Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 3413/324/15.01.2021 inițiat de Serviciul Public Administrația Domeniului Public *privind aprobarea prelungirii contractului de comodat nr. 966208/27.02.2017 aprobat prin H.C.L.M. nr. 40/2017 privind transmiterea în folosința gratuită a Agenției Naționale Antidrog prin Centrul Regional de Prevenire, Evaluare și Consiliere Antidrog Tîrgu Mureș a patru spații în suprafață totală de 50 mp din imobilul situat pe strada Kos Karoly 1B aflat în proprietatea Municipiului Tîrgu Mureș, pentru desfășurarea activității*;
2. Raportul comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Art. 136, alin. (4) din Constituția României, republicată;
* Art. 861, alin. (3), art. 866, art. 874-875 și art. 2146-2157 din Legea nr. 287/2009 privind Codul Civil, republicată, cu modificările și completările ulterioare;
* Hotărârii Consiliului Local al Municipiului Târgu Mureș nr. 40 din 26 ianuarie 2017 *privind transmiterea în folosința gratuită a Agenției Naționale Antidrog prin Centrul Regional de Prevenire, Evaluare și Consiliere Antidrog Tîrgu Mureș a patru spații în suprafață totală de 50 mp din imobilul situat pe strada Kos Karoly 1B, aflat în proprietatea Municipiului Tîrgu Mureș, pentru desfășurarea activității*;

**În temeiul prevederilor** art. 129, alin. (1), alin. (2), lit. c) și alin. 6), lit. b), ale art. 139, alin. (1), art. 196, alin. (1), lit. a), ale art. 243, alin. (1), lit. a), art. 297, alin. (1), lit. d) și ale art. 349-352 din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e :**

**Art. 1.** Se aprobă prelungirea contractului de comodat nr. 966208/27.02.2017 aprobat prin H.C.L.M. nr. 40/2017 privind transmiterea în folosința gratuită a Agenției Naționale Antidrog prin Centrul Regional de Prevenire, Evaluare și Consiliere Antidrog Tîrgu Mureș a patru spații în suprafață totală de 50 mp din imobilul situat pe strada Kos Karoly 1B, aflat în proprietatea Municipiului Tîrgu Mureș, pentru desfășurarea activității specifice instituției, pentru o perioadă de un an, conform actului adițional nr. 4, anexă la prezenta hotărâre.

**Art. 2.** Cu aducerea la îndeplinire a prezentei hotărâri se încredințează Executivul Municipiului Târgu Mureș prin Serviciul Public Administrația Domeniului Public.

**Art. 3.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 4.** Prezenta hotărâre se comunică:

* Serviciului Public Administrația Domeniului Public.

**Viză de legalitate**

**Secretar General al Municipiului Târgu Mureș,**

**Soós Erika**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ**